
	
	Р Е П У Б Л И К А   Б Ъ Л Г А Р И Я

София 1000, пл. "Света Неделя" №6,  тел: (+359 2)   9401 444, факс: (+359 2) 9401 595



РЕШЕНИЕ
№ РС-461-24-138

	Днес, 25.11.2024 г., Комисията за противодействие на корупцията /КПК/, в състав:

	Заместник-председател: Антон Славчев
	Член: Антоанета Цонкова
		Член: Пламен Йоцов
	Член: Силвия Къдрева
	
У С Т А Н О В И:

	Производството е по реда на чл. 89 ал. 1, пр. 1 от Закона за противодействие на корупцията (ЗПК), образувано въз основа на Решение за образуване на производство за конфликт на интереси № КИ-233/17.06.2024 г. на Комисия за противодействие на корупцията (КПК) по сигнал с рег. № С-461/10.06.2024 г.
	Производството е образувано срещу Константин Витанов – общински съветник и председател на Общински съвет П.
	По същество в сигнала се твърди, че Константин Витанов, в качеството си на общински съветник и председател на Общински съвет П. е участвал в гласуването на Решение № 19 по Протокол № 1/15.02.2024 г. на Общински съвет П., с което е одобрен Подробен устройствен план – Парцеларен план и трасе на уличен водопровод от съществуващ водопровод в местността „Паметника“, преминаващо и достигащо до имоти собственост на сестра му и нейния съпруг.
	От председателя на ПК по чл. 90, ал. 2, т. 3 от ЗПК при Общински съвет П. са изискани и с писмо с вх.№ КПК-8137-1/08.07.2024 г. на КПК са представени: клетвен лист на Константин Витанов от 08.11.2019 и от 08.11.2023 г., Удостоверения № 8/07.11.2019 г. и № 8/31.10.2023 г. на ОИК П., Решение № 2 по Протокол № 1/08.11.2023 г. на Общински съвет П. за избора на Константин Витанов за председател на общинския съвет за мандат 2023 – 2027 г., Решение № 3 по Протокол № 2/30.11.2023 г. на Общински съвет П., Решение № 14 по Протокол № 1/23.02.2023 г. на Общински съвет П., Протокол № 1/23.02.2023 г. от проведено заседание на Общински съвет П., Предложение от кмета на Община П. във връзка с приемане на Решение № 14 по Протокол № 1/23.02.2023 г. на Общински съвет П., Решение № 19 по Протокол № 1/15.02.2024 г. на Общински съвет П., Протокол № 1/15.02.2024 г. от проведено заседание на Общински съвет П., Предложение от кмета на Община П. във връзка с приемане на Решение № 19 по Протокол № 1/15.02.2024 г. на Общински съвет П., документи свързани с „ПУП-ПП за трасе на уличен водопровод от съществуващ водопровод в ПИ 55909.325.145 до ПИ 55909.702.139 в местност „Паметника“ в землището на гр. П., в това число и заявления с вх. № ТСУ-70/09.02.2023 г. и ТСУ-443/18.09.2023 г., Нотариален акт за покупко-продажба на недвижим имот № 72, том II, рег.№ 1498, нот. Дело № 221 от 2015 г. (вписан в Служба по вписванията с вх. рег.№ 7821 от 24.03.2015 г., Акт 18, Том 21, дело № 3785/2015 г.) и Договор за дарение № 7/12.05.2021 г.


.
	От председателя на ПК по чл. 90, ал. 2, т. 3 от ЗПК при Общински съвет П. е изискано и с писмо с вх.№ КПК-8137-4/03.10.2024 г. на КПК е представено Удостоверение № 148/10.10.2024 г. за полученото среднодневно възнаграждение от Константин Витанов на 23.02.2023 г. и на 15.02.2024 г.
	От кмета на Община П. е изискана  и с писмо с вх.№ КПК-8137-10/17.10.2024 г. на КПК е предоставена информация относно процедирането на „ПУП-ПП за трасе на уличен водопровод от съществуващ водопровод в ПИ 55909.325.145 до ПИ 55909.702.139 в местност „Паметника“ в землището на гр. П.
	Служебно е извършена справка в Регистър НБД „Население“, в Имотен регистър на Агенция по вписванията и в Търговски регистър и регистъра на юридическите лица с нестопанска цел (ТРРЮЛНЦ)
	На основание чл. 90 ал. 5 от ЗПК, с покана с изх. № КПК-1750-11/21.06.2024 г. на КПК, Константин Витанов, в качеството му на общински съветник и председател на Общински съвет П. и лице, заемащо висша публична длъжност по чл. 6, ал. 1, т. 32 от ЗПК, е поканен за изслушване пред Комисията на 14.10.2024 г.
	На насроченото на 14.10.2024 г. от 10.30 часа изслушване Константин Витанов се явява лично и с упълномощен представител юрисконсулт А.
	На заседание на комисията от 14.10.2024 г., обективирано в т. 1 от Протокол № 65 от същата дата, юрисконсулт А. заявява, че в Общински съвет П. първо е внесено предложение за допускане на ПУП за изграждане на уличен водопровод, след което е внесено предложение за одобряване на ПУП. Самият уличен водопровод представлява публична инфраструктура, съгласно обяснителната записка и заданието за ПУП. Водопровода ще бъде изграден в имоти публична общинска собственост на община П., поради което счита, че допуснато нарушение в изготвянето на самия ПУП, като възложители са записани В. М. и С. М. Като е гласувал решението на общинския съвет, по предложение на кмета на общината за Константин не е налице частен интерес и облага, поради това, че изграденото трасе на водопровода ще бъде общинска собственост, а не на В. М. и С. М.в. Процедурата е започнала през 2021 г., когато С. и В. М. са дарили безвъзмездно част от техния поземлен имот с идентификатор 55909.702.146 на Община П., в който имот ще бъде изграден уличен водопровод. Понеже Община П. не е имала финансова възможност да бъде изграден този водопровод, устно бившия кмет на Община П. – г-жа В., се е договорила със С. и В. М., ако искат те да си направят ПУП за тяхна сметка, за да може да се изгради това трасе, понеже общината, като собственик на публичната инфраструктура тепърва възлага обществена поръчка за проектиране на целия град, което включва и тази част от водопреносната мрежа. Общината е отказала да процедира този ПУП, С. и В. М. са се съгласили на добра воля да направят ПУП, но счита, че е тогава е допусната техническа грешка по небрежност от страна на общината, защото общината е следвало да бъде възложител на ПУП.
	Константин Витанов потвърждава, че са гласували за прекарване на трасе, което е публична общинска собственост на Община П.
	След проведеното изслушване Константин Витанов представя писмено възражение с вх. № КПК-8137-11/18.10.2024 г. и приложени към него доказателства, в което заявява, че Решение № 14 по Протокол № 1/23.02.2023 г. на Общински съвет П. е взето въз основа на предложение, направено от кмета на Община П. – М. В. – В., с което решение е одобрено техническо задание за изготвяне на ПУП-ПП за трасе на уличен водопровод от съществуващ водопровод в ПИ 55909.325.145 до ПИ 55909.702.139 в местност „Паметника“ по КККР на гр. П., а Решение № 19 по Протокол № 1/15.02.2024 г. на Общински съвет П., с което решение е одобрен ПУП за изграждане на уличен водопровод е въз основа на направено предложение от Н. Б. – кмет на Община П. Видно от одобреното техническо задание е необходимо да бъде изграден уличен водопровод за задоволяване нуждите и потребностите на живущите в района. Трасето е със следното разположение – от съществуващ водопровод в ПИ 55909.325.145 до ПИ 55909.702.139, преминаващо през ПИ 55909.325.144, 55909.702.9501 и 55909.702.146 по КККР на гр. П., като собственик на имотите през които минава трасето е Община П. Имот 55909.325.145 – публична общинска собственост с НТП – за пасище; имот 55909.325.144 - публична общинска собственост с НТП – за селскостопански горски ведомствен път; имот 55909.702.9501 - публична общинска собственост с НТП – за селскостопански горски ведомствен път, имот 55909.702.146 – общинска собственост, безвъзмездно дарен на Община П., съгласно договор за дарение № 7/12.05.2021 г. Не следва да се третират С. М. и В. М. като възложители на ПУП – ПП уличен водопровод от съществуващ водопровод в ПИ 55909.325.145 до ПИ 55909.702.139 в местност „Паметника“ по КККР на гр. П., тъй като същите не са собственици на имотите, в които ще бъде разположено трасето. Уличният водопровод ще бъде изграден изцяло в общинска собственост, видно от одобрения парцеларен план и легендата към него. Съгласно чл. 2, ал. 1, т. 2 от Закона за общинската собственост във вр. с чл. 19, ал. 1, т. 4, б. „а“ от Закона за водите – публична общинска собственост са водоснабдителните системи или  части от тях, включващи мрежи и съоръжения за отнемане, пречистване, обеззаразяване, съхраняване и транспортиране на водите, чрез които се доставя вода за потребителите на територията на общината, с изключение на тези по чл. 13, ал. 1, т. 5 и т. 6, както и уличните разпределителни водоснабдителни мрежи в урбанизираните територии и водопроводните отклонение до измервателните уреди в имотите на потребителите.
	Процедурата по обявяването на ПУП в Държавен вестник е направена от страна на Община П., като общината е наредител на държавната такса за обявяване в държавен вестник и видно от платежното нареждане е записано задължено лице – Община П.
	Поради недостиг на финансови средства от страна на общината е било казано на собствениците на имоти, разположени в близост – С. М. и В. М. да изготвят документация за тяхна сметка.
	Излагат се доводи за липса на частен интерес при гласуването на Решение № 14 по Протокол № 1/23.02.2023 г. и на Решение № 19 по Протокол № 1/15.02.2024 г. на Общински съвет П. от страна на Константин Витанов, тъй като уличният водопровод ще се изгражда в общинска публична собственост и не е налице облага за него, както и за свързаните с него лица. 

От събраните в хода на административното производство доказателства Комисията установи следното от фактическа страна:

	Сигналът е подаден от лице, с посочени три имена, адрес и е подписан.
	Константин Витанов е избран за общински съветник в Общински съвет П. за мандат 2019-2023 г., както и на проведените избори за кметове и общински съветници на 29.10.2023 г. за мандат 2023-2027 г. Положил е клетва като общински съветник съответно на 08.11.2019 г. и на 08.11.2023 г.
	С Решение № 2 по Протокол № 1/08.11.2023 г. на Общински съвет П. Константин Витанов е избран за председател на Общински съвет П. за мандат 2023-2027 г.
	От извършена справка в Регистър НБД „Население“ се установява, че Константин Витанов е брат на И. В. М.. И. В. М е съпруга на С. Г. М. (акт за брак № 0022 от 09.10.2005 г.), който се явява зет на Константин Витанов.
	От извършената справка в ТРРЮЛНЦ се установява, че Константин Витанов е съдружник и управител на „************“ ООД, както и член на Управителния съвет на Сдружение с нестопанска цел „************“.
	С Нотариален акт за покупко-продажба на недвижим имот № 72, том II, рег.№ 1498, нот. Дело № 221 от 2015 г. (вписан в Служба по вписванията с вх. рег.№ 7821 от 24.03.2015 г., Акт 18, Том 21, дело № 3785/2015 г.) от 24.03.2015 г. Г. И. Т. и Л. И. Т. продават на С. Г. М. и В. Й. М. новообразуван имот № 702.38, по плана на новообразуваните имоти в местност „Паметника“, находящ се в землището на гр. П., с ЕКАТТЕ 55909, одобрен със заповед № ЗД-00-393/19.11.2008 г. на областния управителна Област П., с площ от 10 722 кв.м.
	С Договор за дарение № 7/12.05.2021 г., сключен между С. Г. М., В. Й. М. – Дарители и Община П., представлявана от М. В. – В. – кмет на Община П. – Надарен, дарителят дарява безвъзмездно на надарения поземлен имот с идентификатор 55909.702.146, находящ се в гр. П., с площ от 1075 кв.м., трайно предназначение на територията: земеделска земя с начин на трайно ползване: за второстепенна улица, с пазарна стойност 31 143 лв., като волята на дарителя е дарението да бъде използвано според нуждите на надарения.
	Със Заявление с вх. № ТСУ-70/09.02.2023 г. до кмета на Община П., подадено от С. Г. М. и В. Й. М., същите заявяват желанието си да им бъде разрешено изготвянето на Подробен устройствен план – Парцеларен план за трасе за уличен водопровод от съществуващ водопровод в ПИ 55909.325.145 до ПИ 55909.702.139 в местност „Паметника“ в землището на гр. П., като прилагат скици на поземлените имоти, нотариален акт за собственост, скица-предложение и задание за проектиране.
	Видно от Техническо задание относно: Предложение за изработване на проект за Подробен устройствен план – Парцеларен план за трасе за уличен водопровод от съществуващ водопровод в ПИ 55909.325.145 до ПИ 55909.702.139 в местност „Паметника“ по КККР на гр. П., преминаващо през ПИ 55909.325.144, 55909.702.9501 и 55909.702.146, възложено С. Г. М. и В. Й. М., целта и предмета на заданието е инвестиционно намерение на собствениците да построят „Вилни сгради в ПИ 55909.702.139 и ПИ 55909.702.140 и необходимост да се изгради уличен водопровод, от съществуващ водопровод в ПИ 55909.325.145 до ПИ 55909.702.139 и достигащ до ПИ 55909.702.145, като за намерението е нужно да се извърши проектиране на трасе за уличен водопровод РЕ-НDФ90, от съществуващия водопровод.
	С Предложение с вх. № 896/17.02.2023 г. от М. В.-В., в качеството й на кмет на Община П. до председателя на Общински съвет П., във връзка с подаденото заявление с вх. № ТСУ-70/09.02.2023 г. предлага на основание чл. 21, ал. 1, т. 11 от ЗМСМА във вр. с чл. 124а, ал. 1 и ал. 5 и чл. 124б, ал. 1 от ЗУТ Общински съвет П. да приеме решение за:
	Одобряване планово-техническо задание за изготвяне на Подробен устройствен план – Парцеларен план за трасе за уличен водопровод от съществуващ водопровод в ПИ 55909.325.145 до ПИ 55909.702.139 в местност „Паметника“ по КККР на гр. П., преминаващо през ПИ 55909.325.144, 55909.702.9501 и 55909.702.146 с ЕКАТТЕ 55909, Община П. 
	Да разреши да се изработи проект за планово-техническо задание за изготвяне на Подробен устройствен план – Парцеларен план за трасе за уличен водопровод от съществуващ водопровод в ПИ 55909.325.145 до ПИ 55909.702.139 в местност „Паметника“ по КККР на гр. П.
	Да се даде предварително съгласие за провеждане на трасета на техническата инфраструктура, които преминават през имоти публична общинска собственост с начин на трайно ползване – полски, ведомствен, горски, местен път и отводнителни, напоителни канали и съгласно чл. 21, ал. 2 от ЗОЗЗ при спазване изискванията на чл. 29 от ЗОЗЗ и чл. 30 , ал. 3 от ППЗОЗЗ.
	Да се даде предварително съгласие по реда на чл. 30, ал. 3 от ППЗОЗЗ за определяне на трасета върху земи от общински поземлен фонд, а именно през ПИ 55909.325.144, 55909.325.145, 55909.702.146 и 55909.702.9501.
	С Решение № 14 по Протокол № 1/23.02.2023 г. Общински съвет П., на основание чл. 21, ал. 1, т. 11 от ЗМСМА, чл. 124а, ал. 1, т. 5 и чл. 124б, ал. 1 от ЗУТ одобрява планово-техническо задание за изготвяне на Подробен устройствен план – Парцеларен план за трасе за уличен водопровод от съществуващ водопровод в ПИ 55909.325.145 до ПИ 55909.702.139 в местност „Паметника“ по КККР на гр. П., преминаващо през ПИ 55909.325.144, 55909.702.9501 и 55909.702.146 с ЕКАТТЕ 55909, Община П., разрешава да се изработи проект за планово-техническо задание за изготвяне на Подробен устройствен план – Парцеларен план за трасе за уличен водопровод от съществуващ водопровод в ПИ 55909.325.145 до ПИ 55909.702.139 в местност „Паметника“ по КККР на гр. П., преминаващо през ПИ 55909.325.144, 55909.702.9501 и 55909.702.146 с ЕКАТТЕ 55909, Община П. Дава предварително съгласие за провеждане на трасета на техническата инфраструктура, които преминават през имоти публична общинска собственост и Дава предварително съгласие за определяне на трасета върху земи от общински поземлен фонд, а именно през ПИ 55909.325.144, 55909.325.145, 55909.702.146 и 55909.702.9501.
	Видно от Протокол № 1/23.02.2023 г. на Общински съвет П. Решение № 14 по Протокол № 1/23.02.2023 г. е прието с 13 (тринадесет) гласа „ЗА“ от общо присъстващите тринадесет общински съветници.
	Общинският съветник Константин Витанов е гласувал „ЗА“ приемане на Решение № 14 по Протокол № 1/23.02.2023 г. на Общински съвет П.
	Със Заявление с вх. № ТСУ-443/18.09.2023 г. до кмета на Община П., подадено от С. Г. М. и В. Й. М., същите заявяват желанието си да им бъде одобрен Проект за Подробен устройствен план – Парцеларен план за трасе на уличен водопровод от съществуващ водопровод в ПИ 55909.325.145 до ПИ 55909.702.139 в местност „Паметника“ по КККР на гр. Перущица, преминаващо през ПИ 55909.325.144, 55909.702.9501 и 55909.702.146 с ЕКАТТЕ 55909, Община П.
	С писмо с изх. № ТСУ-443(2)/04.10.2023 г. на Община П. до Редакцията на „Държавен вестник“, кметът на Община П. моли да бъде публикувана обява, с която на основание чл. 128, ал. 1 от ЗУТ се съобщи на заинтересованите лица, че е представен за процедиране и одобрение на ПУП-ПП за трасе на линеен обект: „Подробен устройствен план – парцеларен план за трасе на уличен водопровод от съществуващ водопровод в ПИ 55909.325.145 до ПИ 55909.702.139 в местност „Паметника“ по КККР на гр. П., преминаващо през ПИ 55909.325.144, 55909.702.9501 и 55909.702.146.
	По сметка на „Държавен вестник“ с платежно нареждане от 28.09.2023 г. Община П. е заплатила сума в размер на 40 /четиридесет/ лв. за публикуване на обявлението.  Обявлението е публикувано в неофициалния раздел на Държавен вестник брой 95 от 14.11.2023 г.
	На 30.11.2023 г. Общински експертен съвет по устройство на територията при Община П. е разгледал Заявление с вх. № ТСУ-443/18.09.2023 г. за процедиране и одобрение на проект за Подробен устройствен план – Парцеларен план за трасе на уличен водопровод от съществуващ водопровод в ПИ 55909.325.145 до ПИ 55909.702.139 в местност „Паметника“ по КККР на гр. П., преминаващо през ПИ 55909.325.144, 55909.702.9501 и 55909.702.146 с ЕКАТТЕ 55909, Община П., като приема подробния устройствен план и предлага на кмета на Община П. да внесе проекта в Общински съвет П. за одобрение, на основание чл. 129, ал. 2 от ЗУТ.
	С Предложение с вх. № 66/16.01.2024 г. от Н. Б., в качеството му на кмет на Община П. до председателя на Общински съвет П., във връзка с Решение № 14 по Протокол № 1/23.02.2023 г. на Общински съвет П. и подадено заявление с вх. № ТСУ-443/18.09.2023 г. предлага на основание чл. 21, ал. 1, т. 11 от ЗМСМА във вр. с чл. 124а, ал. 1 и чл. 125, чл. 128, ал. 1 и ал. 5 и чл. 129, ал. 1 от ЗУТ Общински съвет П., във връзка с инвестиционната инициатива за изграждане на вилни сгради в ПИ 55909.702.139 и 140 в местност „Паметника“ по КККР на гр. П. и необходимост да се изгради уличен водопровод от съществуващ водопровод в ПИ 55909.325.145 до ПИ 55909.702.139 и достигащ до ПИ 55909.325.145, преминаващо през ПИ 55909.325.144, 55909.702.9501, 55909.702.146, съгласно писмо на „В и К“ П. да приеме решение за: Одобряване на Подробен устройствен план – Парцеларен план за трасе за уличен водопровод от съществуващ водопровод в ПИ 55909.325.145 до ПИ 55909.702.139 в местност „Паметника“ по КККР на гр. П., преминаващо през ПИ 55909.325.144, 55909.702.9501 и 55909.702.146.
	С Решение № 19 по Протокол № 1/15.02.2024 г. Общински съвет П., на основание чл. 21, ал. 1, т. 11 от ЗМСМА, във вр. с чл. 124а, ал. 1 и чл. 125, чл. 128, ал. 1 и ал. 5, чл. 129, ал. 1 от ЗУТ одобрява Подробен устройствен план – Парцеларен план за трасе за уличен водопровод от съществуващ водопровод в ПИ 55909.325.145 до ПИ 55909.702.139 в местност „Паметника“ по КККР на гр. П., преминаващо през ПИ 55909.325.144, 55909.702.9501 и 55909.702.146 и възлага на кмета на Община П. да извърши необходимите действия за контрола по изпълнение на решението.
	Видно от Протокол № 1/15.02.2024 г. на Общински съвет П. Решение № 19 по Протокол № 1/15.02.2024 г. е прието с 12 (дванадесет) гласа „ЗА“ от общо присъстващите дванадесет общински съветници.
	Общинският съветник Константин Витанов е гласувал „ЗА“ приемане на Решение № 19 по Протокол № 1/15.02.2024 г. на Общински съвет П.

При така установената фактическа обстановка Комисията стигна до следните правни изводи:

	Сигналът е подаден от лице, идентифицирано по реда на чл. 62, ал. 2 от ЗПК.
	За да е осъществен конфликт на интереси по смисъла на чл. 52 от Закона за противодействие на корупцията и за отнемане на незаконно придобитото имущество (ЗПКОНПИ) (отм.), респективно по смисъла на чл. 70 от Закона за противодействие на корупцията (ЗПК), трябва да са налице три кумулативни предпоставки: лице, заемащо висша публична длъжност, респективно публична длъжност, наличие на негов или на свързани с него лица частен интерес, който може да повлияе върху обективното и безпристрастно изпълнение на правомощията или задълженията му по служба и упражнено властническо правомощие, повлияно от частния интерес.
	Легалните дефиниции на понятията частен интерес и облага се съдържат в чл. 53 и чл. 54 от ЗПКОНПИ (отм.), респективно чл. 71 и чл. 72 от ЗПК. Частен интерес е всеки интерес, който води до облага от материален или нематериален характер за лицето, заемащо висша публична длъжност или за свързани с него лица, включително всяко поето задължение, т.е. за да е налице частен интерес, следва да има реална възможност за настъпване на облага. Облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по-ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
	Константин Витанов, в качеството си на общински съветник в Общински съвет П. мандат 2019-2023 г. е лице, заемало висша публична длъжност по смисъла на чл. 6, ал. 1, т. 32 от ЗПКОНПИ (отм.), а от 08.11.2023 г. в качеството си на общински съветник в Общински съвет П. мандат 2023-2027 г. е лице, заемащо публична длъжност по смисъла на чл. 6, ал. 1, т. 32 от ЗПК (обн. ДВ. Брой 84 от 06.10.2023 г.).
	Според разпоредбата на чл. 91 от ЗПК производството за установяване на конфликт на интереси, както и за нарушения по чл. 86 и 87 се образува в срок от 6 месеца от откриването, но не по-късно от три години от извършването на нарушението.
	Съгласно разпоредбата на § 1, т. 15, б. „а“ от ДР на ЗПКОНПИ (отм.), респективно § 1, т. 9, б. „а“ от ДР на ЗПК „Свързани лица“ са съпрузите или лицата, които се намират във фактическо съжителство, роднините по права линия, по съребрена линия – до четвърта степен включително и по сватовство – до втора степен включително.
	Обстоятелството, че Константин Витанов е брат на И. В. М., а С. Г. М. е неин съпруг обуславя родство по съребрена линия от втора степен, между Константин Витанов и сестра му И. В. М, от една страна и по сватовство от втора степен между Константин Витанов и зет му – С. Г. М., а оттук и свързаност помежду им по смисъла на § 1, т. 15, б. „а“ от ДР на ЗПКОНПИ (отм.), респективно § 1, т. 9, б. „а“ от ДР на ЗПК.
	От събраните по преписката доказателства не се установи свързаност между Константин Витанов и В. Й. М., нито на базата на родство, нито под формата на „икономически зависимости“ по смисъла на § 1, т. 15, б. „а“ от ДР на ЗПКОНПИ (отм.), респективно § 1, т. 9, б. „а“ от ДР на ЗПК.
	Определящо за установяването или липсата на конфликт на интереси е наличието на упражнено правомощие по служба в частен интерес - личен или на свързано лице по смисъла на  § 1, т. 15, б. „а“ от ДР на ЗПКОНПИ (отм.), респективно § 1, т. 9, б. „а“ от ДР на ЗПК, предопределен от възможността за реализиране на материална или нематериална облага, както и възможността този интерес да повлияе върху безпристрастното и обективно изпълнение на правомощията по служба на лицето, заемащо висша публична длъжност, респективно публична длъжност, като тези обстоятелства трябва да бъдат установени по несъмнен начин към момента на извършване на нарушение на разпоредбите на Глава VIII, Раздел II от ЗПКОНПИ (отм.), респективно на Глава VIII, Раздел II от ЗПК.
	Разпоредбата на чл. 56 от ЗПКОНПИ (отм.), респективно чл. 74 от ЗПК предвижда, че лице заемащо висша публична длъжност, респективно публична длъжност няма право при изпълнение на задълженията си да гласува в частен интерес.
	Според чл. 110, ал.1 т. 5 от Закона за устройство на територията, за елементите на техническата инфраструктура извън границите на урбанизираната територия, се изработва ПУП-Парцеларен план. Съгласно чл. 124а, ал.1 от ЗУТ, разрешение за изработване на проект за подробен устройствен план се дава с решение на общинския съвет по предложение на кмета на общината, а съгласно ал. 5 разрешение за изработване на проект за подробен устройствен план може да се даде от органите по ал. 1 - 4 и по искане и за сметка от заинтересувани лица - собственици на поземлени имоти, концесионери, лица, които имат право да строят в чужд имот по силата на закон, или други лица, определени в закон. Разрешение за изработване на ПУП се заявява от заинтересованите лица въз основа на задание по чл. 125 от ЗУТ. Съгласно чл. 128, ал. 1 от ЗУТ изработеният проект за подробен устройствен план се съобщава от общината на заинтересуваните лица с обявление, което в 10-дневен срок от постъпването на проекта в общинската администрация се изпраща за обнародване в "Държавен вестник". По този ред се съобщават и проектите за подробни устройствени планове за линейните обекти на техническата инфраструктура извън границите на населените места и селищните образувания.
	В чл. 129, ал. 1 от ЗУТ е регламентирано, че подробният устройствен план се одобрява с решение на общинския съвет по доклад на кмета на общината в едномесечен срок след приемането на проекта за подробен устройствен план от експертен съвет. Обявлението за решението се изпраща в 7-дневен срок за обнародване в "Държавен вестник". По този ред се одобряват и проектите за подробни устройствени планове на селищните образувания с национално значение и за линейните обекти на техническата инфраструктура извън границите на населените места и селищните образувания. След влизане в сила на проекта за Подробен устройствен план – Парцеларен план, е допустимо да бъдат изготвени и одобрени инвестиционни проекти и издадено разрешение за строеж за изграждането на инфраструктурния обект.
	Съгласно разпоредбата на чл. 21, ал. 1, т. 11 от ЗМСМА общинският съвет приема решения за създаване и одобряване на устройствени планове и техни изменения за територията на общината или за части от нея при условията и по реда на Закона за устройство на територията. В изпълнение на правомощията, произтичащи от разпоредбата на чл. 33, ал. 1, т. 3 от ЗМСМА общинският съветник има право да участва в обсъждането и решаването на всички въпроси от компетентността на съвета.
	В хода на производството е установено, че Константин Витанов, в качеството си на общински съветник в Общински съвет П. в изпълнение на правомощията си на общински съветник е участвал в заседание на Общински съвет П. (мандат 2019-2023 г.), проведено на 23.02.2023 г. и е гласувал „ЗА“ приемане на Решение № 14 по Протокол № 1/23.02.2023 г. на Общински съвет П., с което на основание чл. 21, ал. 1, т. 11 от ЗМСМА, чл. 124а, ал. 1, т. 5 и чл. 124б, ал. 1 от ЗУТ одобрява планово-техническо задание за изготвяне на Подробен устройствен план – Парцеларен план за трасе за уличен водопровод от съществуващ водопровод в ПИ 55909.325.145 до ПИ 55909.702.139 в местност „Паметника“ по КККР на гр. П., преминаващо през ПИ 55909.325.144, 55909.702.9501 и 55909.702.146 с ЕКАТТЕ 55909, разрешава да се изработи проект за планово-техническо задание за изготвяне на Подробен устройствен план – Парцеларен план за трасе за уличен водопровод от съществуващ водопровод в ПИ 55909.325.145 до ПИ 55909.702.139 в местност „Паметника“ по КККР на гр. П., преминаващо през ПИ 55909.325.144, 55909.702.9501 и 55909.702.146 с ЕКАТТЕ 55909 и дава предварително съгласие за провеждане на трасета на техническата инфраструктура, които преминават през имоти публична общинска собственост и съгласие за определяне на трасета върху земи от общински поземлен фонд през ПИ 55909.325.144, 55909.325.145, 55909.702.146 и 55909.702.9501.
	Константин Витанов, в качеството си на общински съветник и председател на Общински съвет П. (мандат 2023-2027 г.) в изпълнение на правомощията си на общински съветник е участвал в заседание на Общински съвет П., проведено на 15.02.2024 г. и е гласувал „ЗА“ приемане на Решение № 19 по Протокол № 1/15.02.2024 г. на Общински съвет П., с което на основание чл. 21, ал. 1, т. 11 от ЗМСМА, във вр. с чл. 124а, ал. 1 и чл. 125, чл. 128, ал. 1 и ал. 5, чл. 129, ал. 1 от ЗУТ се одобрява Подробен устройствен план – Парцеларен план за трасе за уличен водопровод от съществуващ водопровод в ПИ 55909.325.145 до ПИ 55909.702.139 в местност „Паметника“ по КККР на гр. П., преминаващо през ПИ 55909.325.144, 55909.702.9501 и 55909.702.146.
	Подробен устройствен план – Парцеларен план за трасе за уличен водопровод от съществуващ водопровод в ПИ 55909.325.145 до ПИ 55909.702.139 в местност „Паметника“ по КККР на гр. П. е влязъл в законна сила на 27.02.2024 г.
	В разпоредбата на чл. 26, ал. 1 от Правилник за организацията и дейността на Общинския съвет, неговите комисии и взаимодействието му с общинската администрация на Общински съвет Перущица е предвидено, че общинският съветник не може да участва при вземане на решения на общинския съвет, които се отнасят до негови имуществени интереси или до интереси на негов съпруг и роднина по права линия и по съребрена линия до четвърта степен включително, и по сватовство до втора степен включително, както и по въпроси, отнасящи се до интереси на лица, с които се намира в особени отношения, които пораждат основателно съмнение за наличие на пряк или косвен, материален или нематериален интерес. При наличие на обстоятелствата по ал. 1, общинският съветник е длъжен сам, преди общинският съвет да започне разискванията, да разкрие наличието на конфликт на интереси и да не участва в гласуването.
	От изложеното по-горе следва, че като е гласувал „ЗА“ приемането на Решение № 14 по Протокол № 1/23.02.2023 г. и Решение № 19 по Протокол № 1/15.02.2024 г. на Общински съвет П. Константин Витанов, в качеството си на общински съветник и лице, заемащо висша публична длъжност, по смисъла на чл. 6, ал. 1, т. 32 от ЗПКОНПИ (отм.), респективно публична длъжност, по смисъла на чл. 6, ал. 1, т. 32 от ЗПК е упражнил правомощия по служба в частен интерес на свързаните с него лица – С. Г. М. и И. В. М., с което е извършил нарушение на разпоредбата на чл. 56 от ЗПКОНПИ (отм.), при гласуването на Решение № 14 по Протокол № 1/23.02.2023 г. на Общински съвет П.  и нарушение на разпоредбата на чл. 74 от ЗПК, при гласуването на Решение № 19 по Протокол № 1/15.02.2024 г. на Общински съвет П. Според същите разпоредби лице заемащо висша публична длъжност, респективно публична длъжност няма право да гласува в частен интерес. За да е осъществен състава на цитираните правни норми достатъчно е лицето, заемащо висша публична длъжност, респективно публична длъжност, да е гласувало в частен интерес.
В своите решения Върховният административен съд нееднократно при тълкуване на приложимите материалноправни разпоредби на закона е изтъквал, че законодателят не изисква доказване на факта дали в действителност и как упражнените властнически правомощия са повлияни от установения частен интерес. Конфликт на интереси е налице, ако съответният частен интерес на лицето, заемащо публична длъжност или на свързаното с него лице, е във връзка с упражняването на неговите властнически правомощия. За съставомерността на деянието по ЗПКОНПИ (отм.), както и по ЗПК е достатъчно да е налице формално нарушение на посочената разпоредба, водещо до съмнение в начина, по който се осъществяват съответните публични длъжности. Не е необходимо да бъде доказано резултатно деяние с реални негативни последици. Законът не допуска фактически ситуации, в които дадено лице, заемащо публична длъжност, би могло да повлияе в частен интерес, като по този начин компрометира публичната длъжност, реда и начина, по който се осъществяват функциите, възложени на съответното учреждение, ведомство и пр. Целта е предотвратяването на съмнения, че лицата заемащи публични длъжности, респективно публични длъжности осъществяват правомощията си на база на лични и роднински отношения, а не на база законоустановените критерии. Съдебната практика е категорична в извода си, че крайната, преследвана от закона цел е да се съхрани и защити доверието в обективността, безпристрастността и прозрачността при осъществяване на публичната длъжност. Дори само възможността съществуващият частен интерес, безспорно установен в процесния случай, да повлияе върху безпристрастното и обективно изпълнение на задълженията, води до състояние, което е обществено опасно и укоримо и като такова не следва да бъде допускано. Частният интерес е възприет като мотив и цел на действията на овластеното лице.
	Обстоятелството, че С. Г. М. и В. Й. М. са съсобственици на ПИ 55909.702.139 в местност „Паметника“ по КККР на гр. П., като притежаваната от С. Г. М. идеална част от имота съставлява съпружеска имуществена общност за него и съпругата му И. В. М. (акт за брак № 0022 от 09.10.2005 г.), налага извода за наличие на частен интерес от упражнените от Константин Витанов правомощия по служба, в качеството му на общински съветник в Общински съвет П., за свързаните с него лица – неговата сестра и съпругът й, като съсобственици на посочения имот, при гласуването на Решение № 14 по Протокол № 1/23.02.2023 г. и на Решение № 19 по Протокол № 1/15.02.2024 г. на Общински съвет П.
	Съгласно чл. 3 от Наредба № 8 от 14 юни 2001 г. за обема и съдържанието на устройствените планове, устройствените планове в съответствие с изискванията на чл. 7 и 10 ЗУТ имат за цел да създават планова основа за дългосрочно, устойчиво устройствено развитие на териториите, обвързано с документите за стратегическо планиране и програмиране на регионалното развитие и с документите за стратегическо планиране на пространственото развитие, да създават условия за живеене и реализация на дейности за приоритетно социално-икономическо развитие, да осигуряват равнопоставеност на физическите и юридическите лица при реализиране на инвестиционни инициативи, засягащи тяхната поземлена собственост, при гарантиране на правата им.
	Обстоятелството, че ПИ 55909.702.139 в местност „Паметника“ по КККР на гр. П., е отреден за „Вилно застрояване, заведение за хранене“, обуславя интереса на собствениците на имота – С. Г. М., съпругата му И. В. М. и В. Й. М., за реализиране на инвестиционни инициативи, свързани с осъществяване на жилищно строителство.
	Видно от Парцеларен план за обект: Водопровод от съществуващ водопровод в ПИ 55909.325.145 до ПИ 55909.702.139 в местност „Паметника“ по КККР на гр. П. в обхват на ПИ 325.144 и 702.9501, възложен от С. Г. М. и В. Й. М. и приложения към него Регистър на имотите, през които преминава трасето и сервитута на водопровода се установява, че същите засягат имоти с идентификатори: 55909.325.145 (публична общинска собственост), 702.9501 (публична общинска собственост) и 55909.702.139 (собственост на С. Г. М., респективно и съпругата му И. В. М. и В.Й. М.).
	С Решение № 14 по Протокол № 1/23.02.2023 г. на Общински съвет П., с което на основание чл. 21, ал. 1, т. 11 от ЗМСМА, чл. 124а, ал. 1, т. 5 и чл. 124б, ал. 1 от ЗУТ се одобрява планово-техническо задание за изготвяне на Подробен устройствен план – Парцеларен план за трасе за уличен водопровод от съществуващ водопровод в ПИ 55909.325.145 до ПИ 55909.702.139 в местност „Паметника“ по КККР на гр. П., се разрешава изработването на проект за планово-техническо задание за изготвяне на Подробен устройствен план – Парцеларен план за трасе за уличен водопровод и се дава предварително съгласие за провеждане на трасета на техническата инфраструктура, преминаващи през имоти публична общинска собственост, което от своя страна осигурява възможност на собствениците на ПИ 55909.702.139 да продължат процедурата по одобряване на Подробен устройствен план – Парцеларен план.
	Така одобрения с Решение № 19 по Протокол № 1/15.02.2024 г. на Общински съвет П., на основание чл. 21, ал. 1, т. 11 от ЗМСМА, във вр. с чл. 124а, ал. 1 и чл. 125, чл. 128, ал. 1 и ал. 5, чл. 129, ал. 1 от ЗУТ Подробен устройствен план – Парцеларен план за трасе за уличен водопровод от съществуващ водопровод в ПИ 55909.325.145 до ПИ 55909.702.139 в местност „Паметника“ по КККР на гр. П., преминаващо през ПИ 55909.325.144, 55909.702.9501 и 55909.702.146, се осигурява възможност на собствениците на имот  ПИ 55909.702.139 за реализиране на инвестиционни инициативи, засягащи тяхната поземлена собственост. 
	С Наредба № 4 от 14.09.2004 г. за условията и реда за присъединяване на потребителите и за ползване на водоснабдителните и канализационните системи се определят условията, техническите изисквания и редът за присъединяване на недвижимите имоти и потребителите към водоснабдителни и канализационни мрежи и съоръжения, редът за сключване на договорите за присъединяване, както и условията и редът за ползване на водоснабдителните и канализационните системи. Съгласно чл. 12 от Наредба № 4 от 14.09.2004 г. нови водопроводни отклонения се проектират и изграждат при условията и по реда на ЗУТ. Присъединяването към водоснабдителната мрежа се извършва последователно чрез: проучване от оператора и изготвяне на становище с изходни данни и условия за присъединяване, необходими за проектирането на водопроводно отклонение и на инсталациите и мрежите, разположени в имота на възложителя, които се предоставят на заявителя по реда на чл. 13; издаване на виза за проектиране от органа по чл. 140, ал. 7 ЗУТ в случаите по чл. 140а ЗУТ; сключване на договор за присъединяване към водоснабдителната мрежа между оператора и възложителя;  изграждане на водопроводното отклонение съгласно одобрения от органа по чл. 145, ал. 1 ЗУТ инвестиционен проект, съответстващ с предоставените изходни данни и условия за присъединяване.
	С одобряването и влизане в сила на Подробен устройствен план – Парцеларен план за трасе за уличен водопровод от съществуващ водопровод в ПИ 55909.325.145 до ПИ 55909.702.139 в местност „Паметника“ по КККР на гр. П. се подобряват условията за ползване на прилежащите имоти, което води и до повишаване на стойността им.
	В своята съвкупност горните обстоятелства налагат извода за наличие на частен интерес по смисъла на чл. 53 от ЗПКОНПИ (отм.), респективно по чл. 71 от ЗПК, от упражнените от лицето, заемащо висша публична длъжност, респективно публична длъжност - Константин . Витанов, за свързаните с него лица С. Г. М. – негов зет и И. В. М. – негова сестра, при одобряването на планово-техническо задание, така също и при одобряването на Подробен устройствен план – Парцеларен план за трасе за уличен водопровод от съществуващ водопровод в ПИ 55909.325.145 до ПИ 55909.702.139 в местност „Паметника“ по КККР на гр. П., което би могло да повлияе върху безпристрастното и обективно изпълнение на правомощията и задълженията му по служба.
	Частният интерес от упражнените от Константин Витанов, в качеството му на общински съветник в Общински съвет П. и лице, заемащо висша публична длъжност, респективно публична длъжност правомощия, в нарушение на чл. 56 от ЗПКОНПИ (отм.), както и на чл. 74 от ЗПК, е довел до нематериална облага по смисъла на чл. 54 от ЗПКОНПИ (отм.), респективно по чл. 72 от ЗПК, изразяваща се в помощ и подкрепа за свързаните с него лица по смисъла на § 1, т. 15, б. “а“ от ДР на ЗПКОНПИ(отм.), респективно по смисъла на § 1, т. 9, б. „а“ от ДР на ЗПК - неговата сестра И. В. М. и нейният съпруг С. Г. М.
	В конкретния случай обществено укоримо е самото упражняване на правомощието в условията на частен интерес. За да избегне именно потенциалната възможност лицето, заемащо висша публична длъжност, да бъде поставено в ситуация, в която упражняването на правомощията му да бъде повлияно от частен интерес, законодателят е въвел забраната за действие в такива ситуации. Също така е преценил, че е достатъчно частният интерес да съществува под формата  на възможност за реализиране на облага, без да е необходимо облагата да бъде реализирана.
	Следователно, налице са и трите кумулативни предпоставки за наличие на конфликт на интереси - лице, заемащо висша публична длъжност, респективно публична длъжност, упражнени от същото правомощия по служба и частен интерес – негов или на свързано с него лице, който може да повлияе върху обективното и безпристрастно изпълнение на правомощията или задълженията му по служба.
	Нарушението на разпоредбата на чл. чл. 56 от ЗПКОНПИ (отм.), при гласуването на Решение № 14 по Протокол № 1/23.02.2023 г. на Общински съвет П. е извършено в гр. П. на 23.02.2023 г., а нарушението на разпоредбата на чл. 74 от ЗПК, при гласуването на Решение № 19 по Протокол № 1/15.02.2024 г. на Общински съвет П. е извършено на  15.02.2024 г. също в гр. П.
	Съгласно разпоредбата на чл. 63, ал. 1 от ЗПКОНПИ (отм.), респективно на чл. 81, ал. 1 от ЗПК, когато лице, заемащо висша публична длъжност, има частен интерес, то е длъжно до си направи самоотвод от изпълнението на конкретно правомощие или задължение по служба, като уведоми органа по избора или назначаването, което в случая Константин Витанов не е извършил.
	Установеното от Комисията за противодействие на корупцията нарушение на чл. 56 от ЗПКОНПИ (отм.), респективно чл. 74 от ЗПК налага реализиране на предвидените санкционни последици, наложени при преценка характера и тежестта на нарушението, личността на нарушителя и общественото въздействие на нарушението, както и отнемане по чл. 99, ал. 1 от ЗПК.
	На основание чл. 99, ал. 1 от ЗПК и във връзка с писмо от кмета на Община П.,  вх.№ КПК-8137-7/15.10.2024 г. на КПК, на отнемане в полза на Община П. подлежи сума в общ размер на 249.55 лв. (двеста четиридесет и девет лв. и петдесет и пет стотинки) лв., представляваща полученото от Константин Витанов нетно дневно възнаграждение на 23.02.2023 г. и на 15.02.2024 г.
	Комисията е направила своите изводи за наличие на конфликт на интереси на база доказателства, събрани по реда на Административнопроцесуалния кодекс, а в случая събраните такива водят до извода за на нарушение на разпоредбите на Глава Осма, Раздел II от ЗПКОНПИ(отм.), респективно на Глава Осма, Раздел II от ЗПК, съответно до конфликт на интереси, по отношение на Константин Витанов, в качеството му на общински съветник в Общински съвет Перущица и лице заемало висша публична длъжност по смисъла на чл. 6, ал. 1, т. 32 от ЗПКОНПИ (отм.), респективно публична длъжност по смисъла на  чл. 6, ал. 1, т. 32 от ЗПК.

	Предвид горното, Комисията за противодействие на корупцията, на основание чл. 92, ал. 1 и ал. 2 от ЗПК и § 7, ал. 2 от ПЗР на ЗПК,

РЕШИ:

	УСТАНОВЯВА конфликт на интереси по отношение на Константин Витанов с ЕГН ************, общински съветник в Общински съвет П. и лице, заемало висша публична длъжност по смисъла на чл. 6, ал. 1, т. 32 от ЗПКОНПИ (отм.), за това, че е участвал в гласуването на Решение № 14 по Протокол № 1/23.02.2023 г. на Общински съвет П., в частен интерес на свързани с него лица по смисъла на § 1, т. 15, б. „а“ от ДР на ЗПКОНПИ (отм.), в нарушение на разпоредбата на чл. 56 от ЗПКОНПИ (отм.). 

НАЛАГА: глоба в размер на 5000 (пет хиляди) лв. на Константин Витанов с ЕГН ************, с постоянен адрес в гр. П., бул.“ ************“ № **, на основание чл. 171, ал. 1 от ЗПКОНПИ (отм.) за осъществен конфликт на интереси по чл. 52 от ЗПКОНПИ (отм.), за нарушение на разпоредбата на чл. 56 от ЗПКОНПИ (отм.), извършено в качеството му на общински съветник и лице, заемало висша публична длъжност по смисъла на чл. 6, ал. 1, т. 32 от ЗПКОНПИ (отм.).

ОТНЕМА: в полза на държавата от Константин Витанов с ЕГН ************, с постоянен адрес в гр. П., бул. “ ************“ № **, сума в размер на: 204.89 лв. (двеста и четири лв. и осемдесет и девет стотинки) лв., представляваща средно дневно възнаграждение за датата на гласуване на Решение № 14 по Протокол № 1/23.02.2023 г. на Общински съвет П., получено от деянието, породило конфликт на интереси, на основание чл. 81, ал. 1 от ЗПКОНПИ (отм.).

	УСТАНОВЯВА конфликт на интереси по отношение на Константин Витанов с ЕГН ************, общински съветник в Общински съвет П. и лице, заемащо публична длъжност по смисъла на чл. 6, ал. 1, т. 32 от ЗПК, за това, че е участвал в гласуването на Решение № 19 по Протокол № 1/15.02.2024 г. на Общински съвет П., в частен интерес на свързани с него лица по смисъла на § 1, т. 9, б. „а“ от ДР на ЗПК, в нарушение на разпоредбата на чл. 74 от ЗПК. 

НАЛАГА: глоба в размер на 5000 (пет хиляди) лв. на Константин Витанов с ЕГН ************, с постоянен адрес в гр. П., бул. “ ************“ № **, на основание чл. 113, ал. 1 от ЗПК за осъществен конфликт на интереси по чл. 70 от ЗПК, за нарушение на разпоредбата на чл. 74 от ЗПК, извършено в качеството му на общински съветник и лице, заемащо публична длъжност по смисъла на чл. 6, ал. 1, т. 32 от ЗПК.

	ОТНЕМА: в полза на държавата от Константин Витанов с ЕГН ************, с постоянен адрес в гр. П., бул. “ ************“ № **, сума в размер на: 44.56 лв. (четиридесет и четири лева и петдесет и шест стотинки) лв., представляваща средно дневно възнаграждение за датата на гласуване на Решение № 19 по Протокол № 1/15.02.2024 г. на Общински съвет П., получено от деянието, породило конфликт на интереси, на основание чл. 99, ал. 1 от ЗПК.
	
	
	Сумата, посочена в настоящото решение, в размер на 10 249.45 лв. (десет хиляди двеста четиридесет и девет лв. и четиридесет и пет стотинки) лв., следва да се преведе по банкова сметка на КПК:
Банка: БНБ
Банкова сметка /IBAN/: BG56 BNBG 9661 3000 1455 01
Банков идентификационен код /BIC/: BNBGBGSD
Бенефициент: Комисия за противодействие на корупцията. 
На основание чл. 92, ал. 3 от ЗПК, в седемдневен срок, считано от датата на уведомяване за решението, можете да заплатите доброволно сумата от 10 249.45 лв. (десет хиляди двеста четиридесет и девет лв. и четиридесет и пет стотинки) лв. по горепосочената банкова сметка.
На основание чл. 94, ал. 1 от ЗПК, решението може да се оспори от заинтересованото лице пред Административен съд П., по реда на Административнопроцесуалния кодекс, в 14-дневен срок от съобщаването му.
Препис от решението да се изпрати на Окръжна прокуратура – П., на основание чл. 93, т. 3 от ЗПК.
	Препис от решението да се изпрати на Константин Витанов – общински съветник в Общински съвет П., на основание чл. 93, т. 1 от ЗПК.

